LOS ANGELES, MAREKANI  STAA wa muziki wa hip hop nchini
Marekani, Nicki Minaj, amewashtua mashabiki zake baada ya kubadilisha jina la
kwenye akaunti yake ya Twitter na kujiita Mrs Petty. Kitendo cha kubadili jina kumeacha
maswali mengi kwa mashabiki huku wakiamini tayari rapa huyo amefunga ndoa kimya
kimya na mpenzi wake Kenneth Petty. Wiki mbili zilizopita wawili hao
walifanikiwa kupata kibali cha kufunga ndoa ambapo kibari hicho hudumu kwa siku
90 tangu kukipata, hivyo wiki iliopita Nicki aliweka wazi kuwa watafunga ndoa
ndani ya siku za kibari hicho. Mashabiki wanaamini tayari wawili
hao wamefunga ndoa japokuwa kati yao hakuna aliyeweka wazi kama kweli
wamefanikisha jambo hilo.